Oficiālais Vēstnesis L 216 , 10/08/2001 Lpp. 0026 - 0028



Komisijas Lēmums (2001. gada 27. jūlijs), ar ko groza Lēmumus 92/160/EEK un 97/10/EK attiecībā uz Dienvidāfrikas reģionalizāciju un atceļ Lēmumu 1999/334/EK par aizsardzības pasākumiem attiecībā uz reģistrētu zirgu ievešanu no Dienvidāfrikas (izziņots ar dokumenta numuru C(2001) 2367) (Dokuments attiecas uz EEZ) (2001/622/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Direktīvu 90/426/EEK par dzīvnieku veselības prasībām attiecībā uz zirgu dzimtas dzīvnieku pārvadāšanu un importu no trešām valstīm [1], kurā jaunākie grozījumi izdarīti ar Komisijas Lēmumu 2001/298/EEK [2], un jo īpaši tās 13.panta 2. punkta a) apakšpunktu, ņemot vērā Padomes 1991. gada 15. jūlija Direktīvu 91/496/EEK, ar kuru nosaka principus, kas regulē veterināro pārbaužu organizēšanu dzīvniekiem, kurus ieved Kopienā no trešām valstīm, un ar kuru groza Direktīvas 89/662/EEK, 90/425/EEK un 90/675/EEK [3], kurā jaunākie grozījumi izdarīti ar Direktīvu 96/43/EK [4], un jo īpaši tās 18. pantu, tā kā: (1) Komisijas Lēmums 92/160/EEK [5], kurā jaunākie grozījumi izdarīti ar Lēmumu 2000/619/EK [6], nosaka dažu trešo valstu reģionalizāciju zirgu ievešanas vajadzībām. (2) Veterinārsanitārie nosacījumi reģistrētu zirgu ievedumiem no Dienvidāfrikas ir noteikti Komisijas Lēmumā 97/10/EK [7], ar kuru nosaka arī Dienvidāfrikas reģionalizāciju. (3) Pēc paziņojumiem par Āfrikas zirgu mēra uzliesmojumu Rietumu Kāpas provincē Dienvidāfrikā 1999. gada maijā, Komisija 1999. gada 7. maijā pieņēma Lēmumu 1999/334/EK par aizsardzības pasākumiem, kas attiecas uz reģistrētu zirgu ievešanu no Dienvidāfrikas [8]. (4) Nav konstatēti Āfrikas zirgu mēra gadījumi no Āfrikas zirgu mēra brīvajā teritorijā Keiptaunas aglomerācijā vai to aptverošajā uzraudzības zonā vairāk kā divus gadus. (5) Dienvidāfrikas kompetentās iestādes ir iesniegušas Komisijai vispārēju nobeiguma ziņojumu par 1999. gada slimības uzliesmojumiem un kopš tā laika veiktajiem pasākumiem; pārskats par šā ziņojuma galvenajiem atzinumiem ir sniegts ikgadējā Āfrikas valstu zirgu mēra etalonlaboratoriju sanāksmē Algetē, Spānijā 2000. gada novembrī. (6) Tomēr, Dienvidāfrikas kompetentajām iestādēm jāgroza reģionalizācija atbilstoši Kopienas likumdošanai un Starptautiskā epizootiju biroja (OIE) standartiem. (7) Lai atļautu reģistrētu zirgu ievedumus no Dienvidāfrikas, ir jāprecizē reģionalizācija zirgu dzimtas dzīvnieku ievedumu vajadzībām, pārveidojot Lēmuma 92/160/EEK pielikumu, Lēmuma 97/10/EK noteiktās uzraudzības un aizsardzības zonu robežas un jāatceļ Lēmums 1999/334/EK. (8) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠĀDU LĒMUMU. 1. pants Lēmuma 92/160/EEK pielikumā atsauci uz Dienvidāfriku aizstāj ar šādu: "Dienvidāfrika (3) Keiptaunas aglomerācijai ir sekojošas robežas: Ziemeļu robeža: | Blaauwberg Road (Ml 4); | Austrumu robeža: | Koeberger Road (M1 4), Plattekloof Road (M1 4), N7 Highway, N1 Highway un M5 Highway; | Dienvidu robeža: | Ottery Road, Prince George's Drive, Wetton Road, Riverstone Road, Tennant Road, Newlands Drive, Paradise Road, Union Drive, Rhodes Drive līdz Newslands Forestry station un gar Echo Gorge of Table Mountain līdz Camps Bay; | Rietumu robeža: | Piekrastes josla no Camps Bay līdz Blaauwberg Road." | 2. pants Lēmuma 97/10/EK pielikumu groza šādi: 1. Lēmuma 2. punktu attiecībā uz reģionalizāciju aizstāj ar šā Lēmuma pielikuma tekstu. 2. Lēmuma 3. punkta 1. apakšpunkta otro daļu aizstāj ar šādu: "Tomēr, izņēmuma gadījumos, Dienvidāfrikas Lauksamniecības ministrijas dzīvnieku veselības direktors var atļaut reģistrētu zirgu vakcināciju ar reģistrētu polivalento ĀZM vakcīnu ražotāja noteiktajā kārtībā un to var veikt tikai veterinārārsts vai pilnvarots dzīvnieku veselības laborants, kas nodarbināts oficiālā valsts darbā tiem zirgiem, kurus paredzēts izvest no slimības brīvās zonas vai uzraudzības zonas ar noteikumu, ka šie zirgi nevar atstāt saimniecību līdz to iekraušanai nosūtīšanai ārpus no slimības brīvās zonas un uzraudzības zonas, un šī vakcinācija ir jāieraksta pasē." 3. Lēmuma 3. punkta 2. apakšpunktu aizstāj ar sekojošu: "Ja tiek veikta reģistrētu zirgu vakcinācija pret ĀZM ārpus no slimības brīvās zonas un uzraudzības zonas, to veic veterinārārsts vai pilnvarots dzīvnieku veselības laborants, kas nodarbināts oficiālā valsts darbā, izmantojot reģistrētu polivalento ĀZM vakcīnu ražotāja noteiktajā kārtībā, un šī vakcinācija jāieraksta pasē." 3. pants Lēmumu 1999/334/EK atceļ. 4. pants Šis Lēmums ir adresēts dalībvalstīm. Briselē, 2001. gada 27. jūlijā Komisijas vārdā — Komisijas loceklis David Byrne [1] OV L 224, 18.8.1990., 42. lpp. [2] OV L 102, 12.4.2001., 63. lpp. [3] OV L 268, 24.9.1991., 56. lpp. [4] OV L 162, 1.7.1996., 1. lpp. [5] OV L 71, 18.3.1992., 24. lpp. [6] OV L 215, 9.8.2001., 55. lpp. [7] OV L 3, 7.1.1997., 9. lpp. [8] OV L 126, 20.5.1999., 19. lpp. -------------------------------------------------- PIELIKUMS "2. Reģionalizācija: 2.1. No Āfrikas zirgu mēra brīva teritorija: Keiptaunas aglomerācija ir no Āfrikas zirgu mēra brīva teritorija ar sekojošām robežām: —Ziemeļu robeža: | Blaauwberg Road (M14); | —Austrumu robeža: | Koeberger Road (M 4), Plattekloof Road (M 4), N7 Highway, M1 Highway un M5 Highway; | —Dienvidu robeža: | Ottery Road, Prince George's Drive, Wetton Road, Riverstone Road, Tennant Road, Newlands Drive, Paradise Road, Union Drive, Rhodes Drive līdz Newslands Forestry station un gar Echo Gorge of Table Mountain līdz Camps Bay; | —Rietumu robeža: | Piekrastes josla no Camps Bay līdz Blaauwberg Road. | 2.2. Āfrikas zirgu mēra uzraudzības zona: No Āfrikas zirgu mēra brīvo teritoriju aptver vismaz 50 km plata uzraudzības zona, kura iever Cape Town, Vredenburg, Hopefield, Mooreesburg, Malmesbury, Wellington, Paarl, Stellenbosch, Kuilsrivier, Goodwood, Wynberg, Simonstown, Somerset West, Mitchells Plain un Strand administratīvos rajonus un to norobežo Berg Rivier ziemeļos, Hottentots Holland austrumos un piekraste dienvidos un rietumos. 2.3. Āfrikas zirgu mēra aizsardzības zona: Uzraudzības zonu aptver vismaz 100 km plata aizsardzības zona, kura ietver Clanwilliam, Piketberg, Ceres, Tulbagh, Worcester, Caledon, Hermanus, Bredasdorp, Robertson, Montagu, Swellendam administratīvos rajonus. 2.4. Āfrikas zirgu mēra skartā zona: Daļa Dienvidāfrikas Republikas teritorijas ārpus Rietumu Kāpas provinces un daļa Rietumu Kāpas provinces ārpus no slimības brīvās teritorijas un aizsardzības un uzraudzības zonas, ietver Vanrynsdorp, Vredendal, Laingsburg, Ladismith, Heidelberg, Riversdale, Mossel Bay, Calitzdorp, Oudtshoorn, George, Knysna, Uniondale, Prince Albert, Beaufort West un Murraysburg administratīvos rajonus." --------------------------------------------------